

 **NIZgore! UP**

 **Nekamo iz Zagreba, gore u planine!**

 **sekcija za lutanje s planinama pri HPD**

 **LIPA SESVETE**

**RAVNA GORA**

**02. 02. 2025.**

Ravna gora – vrh (piramida)

KT HPO 3.6., 694 m

 

Ravna gora je najsjevernija i uz Kalnik najzanimljivija planina Hrvatskog zagorja. KT HPO-a na Ravnoj gori je razgledna piramida na vrhu Ravne gore (694 m), u neposrednoj blizini crkve Sveta tri kralja. Piramida je visoka 11 metara. Zanimljivo je da se na šumovitom grebenu u si. dijelu Ravne gore postoji vršak visok 686 m koji se pod imenom »vrh Ravne gore« nalazi u planinarskoj obilaznici "Najviši vrhovi hrvatskih županija", premda taj vrh nije najviši vrh Ravne gore niti najviši vrh Varaždinske županije. Zabuna je nastala jer u nekim zemljovidima nije označen najviši vrh Ravne gore (na kojemu se nalazi razgledna piramida) već kota 680, koja se odnosi na nadmorsku visinu na kojoj se nalazi crkva Sveta Tri Kralja.

Polazak iz Sesveta (okupljalište kod spomenika) nedjelja 02.02.2025. u 8h.
Vozimo se iz Sesveta – Krapina – Trakošćan.

Polazna točka je iz Trakošćana prema Filićevom domu ( oko 2sata hoda). Na domu kratak odmor te povratak preko planinarske kuće Pusti Duh do Trakošćana. Sve ukupno oko 4 sata hoda.

Povratak u Sesvete u večernjim satima

**Namirnice hrana i piće**: iz ruksaka

**Obavezna oprema:** uobičajena planinarska, slojevita odjeća, zaštita od eventualnih oborina, vjetra i sunca, čeona svjetiljka, prva pomoć, vreća za spavanje

**Preporučena dodatna oprema** : hodaći štapovi, fotoaparat

**Prilog troškova prijevoza po osobi :** 15.00 eura

**Organizator i vodič izleta :** Željko Loucki - mob.091/5443339

KONDICISKA ZAHTJEVNOST  **K1-**LAGANO DO 5 SATI HODA

TEHNIČKA ZAHTJEVNOST **T1-NE ZAHTJEVNO , hodanje bez upotrebe ruku i pomagala**

|  |
| --- |
| **KLASIFIKACIJA PLANINARSKOG IZLETA/TURE/POHODA/USPONA** |
| KONDICISKA ZAHTJEVNOST | TEHNIČKA ZAHTJEVNOST |
| **K1-**LAGANO DO 5 SATI HODA**K2-UMJERENO TEŠKO 5 - 7 SATI HODA****K3-**TEŠKO 7 – 9 SATI HODA**K4-**VRLO TEŠKO 9I VIŠE SATI HODA | **T1-NE ZAHTJEVNO , hodanje bez upotrebe ruku i pomagala****T2**-UMJERENO ZAHTJEVNO hodanje uz povremenu upotrebu ruku**T3-**ZAHTJEVNO povremeno penjanje uz upotrebu ruku i pomagala(klinovi čelična užad) ZIMI upotreba dereza i cepina po potrebi**T4-**VRLO ZAHTJEVNO duže i zahtjevne dionice osiguranih puteva(klinovi, čelična užad) ozbiljno penjanje ZIMI konstantna upotreba dereza i cepina |

**OBAVIJESTI I UPUTE SUDIONICIMA IZLETA**

**Prijava za izlete smatra se važećom kada je uplaćena akontacija (udio) za troškove navedena u najavi izleta. Visinu akontacije određuju organizatori, odnosno vodiči izleta, a ovisi o predviđenim ukupnim troškovima.**

|  |
| --- |
| *Sudionik izleta je svojom prijavom za sudjelovanjem na izletu potvrdio:**1)**da je upoznat sa svim detaljima izleta, da je zdrav i da nema kronične bolesti koje nije prijavio vodiču izleta, te da je psihofizički spreman za napore na izletu,**2) da će slušati sve u dobroj namjeri izrečene upute vodiča na terenu, te da svojim djelovanjem neće ugrožavati druge sudionike izleta.**3) da pristupa izletu na vlastitu odgovornost. U slučaju loših vremenskih uvjeta, vodič ima pravo promijeniti rutu ili otkazati izlet.* |

Zbog premalog broja prijavljenih sudionika izleta s plaćenom akontacijom troškova izleta, izlet se može otkazati odmah po zaključenju liste sudionika izleta. Uplaćeni novac sudionicima izleta se vraća. Ostavlja se mogućnost vodiču izleta da s prijavljenim sudionicima izleta dogovori drugo prijevozno sredstvo (manji autobus, kombi, osobni automobili ... ) te korigira troškove izleta ako je potrebno.

Zbog nepovoljnih vremenskih uvjeta na terenu, izlet se može otkazati najkasnije 12 sati prije polaska na izlet. Organizator je dužan o otkazivanju izleta odmah obavijestiti sve sudionike izleta. Uplaćeni novac sudionicima izleta se vraća.

Sudionik izleta može otkazati sudjelovanje na izletu do 5 (pet) dana prije polaska na izlet s mogućnošću povrata uplaćenog novca. Ako se izlet otkazuje zadnja 4 (četiri) dana prije polaska na izlet, povrat uplaćenog novca nije moguć. Ukoliko se radi o višednevnim izletima otkazivanje sudjelovanja je moguće najkasnije 14 dana prije održavanja izleta uz povrat uplaćenog novca. Ukoliko se izlet otkazuje do 7 dana prije održavanja izleta moguć je povrat 50% uplaćenog iznosa. Nakon toga povrat novca moguć je samo u slučaju kada sudionik izleta pronađe zamjenu. Sudionik izleta može za sebe pronaći zamjenu, no o tome mora obvezno obavijestiti vodiča / organizatora izleta.

Vodič prije polaska na izlet provjerava opremu sudionika izleta; ako netko nema opremu u skladu s zahtjevima iz najave izleta, vodič je dužan takvoj osobi zabraniti sudjelovanje na izletu. Prethodno uplaćeni troškovi se ne vraćaju.

Vodič prije polaska na izlet provjerava zdravstveno i psihofizičko stanje sudionika izleta; ako ustanovi da netko od prijavljenih sudionika neće moći izdržati napore predviđenog puta može takvoj osobi zabraniti sudjelovanje na izletu. Prethodno uplaćeni troškovi se ne vraćaju.

Zbog iznenada pogoršanih vremenskih uvjeta na terenu vodič ima pravo promijeniti smjer kretanja i krajnje odredište, odnosno može prekinuti odvijanje izleta.

Zbog problema sa zdravstvenim stanjem pojedinih sudionika izleta vodič donosi optimalne odluke: određuje sudionike izleta koji će se pobrinuti za ugroženog člana, odnosno, u krajnjoj nuždi, prekida izlet.

Sudionik izleta mora biti član Hrvatskog planinarskog saveza s plaćenom članarinom za tekuću godinu. Člansku iskaznicu mora imati sa sobom za vrijeme izleta.

*(napisano prema odredbama Pravilnika o organiziranju i vođenju izleta HPD LIPA SESVETE)*